钦定古今图书集成/理学汇编/经籍典/第186卷 > 王充论衡 > 《对作篇》
## 钦定古今图书集成/理学汇编/经籍典/第186卷 > 王充论衡 > 《对作篇》

孔子作《春秋》，“周民弊也”，故采求毫毛之善，贬纤介之
恶，拨乱世反诸正人，道与王道备。所以检押靡薄之
俗者，悉具密致。夫防决不备，有水溢之害；网解不结，
有兽失之患。是故周道不弊，则民不文薄；民不文薄，
《春秋》不作。

夫作书者，上书奏记之文也。记谓之造作，上书、上书
奏记是作也。晋之《乘》而楚之梼杌，鲁之《春秋》，人事各
不同也。《易》之乾坤，《春秋》之“元”，扬氏之元卜，气号不均
也。由此言之，唐林之奏，谷永之章，论衡政务，同一趋
也。